钦定古今图书集成/理学汇编/学行典/第095卷 > 《萤光照字赋》〈以能励躬必大成为韵〉蒋防
## 钦定古今图书集成/理学汇编/学行典/第095卷 > 《萤光照字赋》〈以能励躬必大成为韵〉蒋防

“士有阅简，策尚专精。恒俾夜而作昼，每聚萤以袭明，
期照烛于无隐，俟沈研而有成。缥帙时开，玉篆共丹
辉并耀；银钩下映，繁星与片月俱生。帷幌之际，微明
舒蔽，或熠熠以光吐，复离离而珠缀。俯而察，焕乎呈
科斗之文；静而观，炯尔见雕虫之艺。谅依人以明道，
匪韬光以自卫。居暗室者，怀我而载寝载兴；遇明时”
者，假我而自彊自励。用或因物，勤斯饬躬。不晦乎风
雨，不翳乎昏蒙。临墨池则珠还合浦，映《草圣》则燎点
寒藂。谁谓向乎晦照篇籍兮无小无大。谁谓藏乎密
随昼夜兮无固无必。金辉始彻，疑清露之腾文；鸟迹
旋分，谓灵乌之就日。可以穷永夕，可以佐残灯。舍之
则其功不足，用之则其道弥弘。顾萤“光之在照”，盖欲
罢而不能。